মূলত কথাসাহিত্যিক।পাশাপাশি তিনি কথাসাহিত্য-বিষয়ক প্রবন্ধ লেখেন।সেই সঙ্গে অনুবাদ করেন। তাঁর প্রকাশিত গ্রন্থসংখ্যা চার। প্রথম গল্পগ্রন্থ ‘দ্বিধা’ প্রকাশ করেছে অন্বেষা প্রকাশনী। দ্বিতীয় গল্পগ্রন্থ ‘আদিম বুদবুদ অথবা কাঁচামাটির বিগ্রহ’ প্রকাশ করেছে রাত্রি প্রকাশনী।এই বইয়ের জন্যে তিনি অরণি ছোটগল্প পুরস্কার-১৩ পান। এবং একটি গল্পের জন্য পান বৈশাখি তোমার গল্পে সবার ঈদ-১৩ পুরস্কার। গল্পটি পরে নাটক আকারে নির্মিত হয়। এবারের বইমেলায় প্রকাশিত হয়েছে তার দুটি বই। প্রবন্ধের বই ‘আলোচনা-সমালোচনা, প্রসঙ্গ কথাসাহিত্য’ ও গল্প ও গল্পবিষয়ক বই ‘বিশ্বগল্পের বহুমাত্রিক পাঠ’। বইদুটি প্রকাশ করেছে অনু্প্রাণন প্রকাশনী। ‘বিশ্বগল্পের বহুমাত্রিক পাঠ’ বইটির কথা আলাদা করে বলতে হয়। বইটি ইতোমধ্যে বেশ আলোড়ন তুলতে সক্ষম হয়েছে। বিশ্বসাহিত্যের বেশ কটি উল্লেখযোগ্য গল্প এখানে ধরে ধরে আলোচনা করা হয়েছে। এ ধরনের বই বাংলাদেশে এর আগে কেউ করেনি। গল্পকার মোজাফফর হোসেনকে আমরা এই বইতে একজন অনুবাদক, একজন বিশ্লেষক ও একজন সম্পাদক হিসেবে পাই।